钦定古今图书集成/明伦汇编/官常典/第677卷 > 丁琪
## 钦定古今图书集成/明伦汇编/官常典/第677卷 > 丁琪

按《晋书张祚传》：“永和十年，祚纳尉缉、赵长等议，僭称
帝位，立宗庙，舞八佾，置百官，改建兴四十二年为和
平元年。其夜有光如车盖，声若雷霆，震动城邑。明日
大风拔木，灾异屡见，而祚凶虐愈甚，其尚书马岌以
切谏免官，郎中丁琪又谏曰：先公累执忠节，远宗吴
会，持盈守谦，五十馀载，苍生所以鹄企西望，四海所”
以注心大凉，皇天垂赞，士庶效死者，正以先公道高
彭昆，忠逾西伯，万里通虔，任节不贰故也。能以一州
之众，抗崩天之寇，师徒岁起，人不告疲。陛下虽以大
圣雄姿，纂戎鸿绪，勋德未高于先公，而行革命之事，
臣窃未见其可。华夷所以归系大凉，义兵所以千里
响赴者，以陛下为本朝之故。今既自“尊，人斯高竞，一
隅之地，何以当中国之师？城峻冲生，负乘致寇，惟陛
下图之。”祚大怒，斩之于阙下。